Document ID: 31989L0277

Direktiva Komisije
z dne 28. marca 1989
o prilagoditvi Direktive Sveta 76/759/EGS o približevanju zakonodaje držav članic o smernih svetilkah za motorna vozila in njihove priklopnike tehničnemu napredku
(89/277/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], kakor je bila nazadnje spremenjena z Direktivo 87/403/EGS [2], in zlasti člena 11 Direktive,
ob upoštevanju Direktive Sveta 76/759/EGS z dne 27. julija 1976 o približevanju zakonodaje držav članic o smernih svetilkah za motorna vozila in njihove priklopnike [3], kakor je bila nazadnje spremenjena z Direktivo 87/354/EGS [4], in zlasti člena 10 Direktive,
ker je glede na pridobljene izkušnje in zadnje stanje tehnike mogoče nekatere zahteve izpopolniti in bolje prilagodititi sedanjim razmeram v prometu ter izboljšati varnost potnikov v vozilih in drugih udeležencev v cestnem prometu;
ker so ukrepi iz te direktive skladni z mnenjem Odbora za prilagajanje tehničnemu napredku direktiv o odpravljanju tehničnih ovir pri trgovanju na področju motornih vozil,
SPREJELA NASLEDNJO DIREKTIVO:
Člen 1
Priloge k Direktivi 76/759/EGS se spremenijo skladno s prilogo k tej direktivi.
Člen 2
1. Po 1. oktobru 1999 ne sme nobena država članica:
(a) - zavrniti podelitve EGS-homologacije, izdaje dokumenta iz zadnje alinee člena 10(1) Direktive 70/156/EGS, ali podelitve nacionalne homologacije za neki tip vozila, ali
- začetka uporabe vozil zaradi razlogov, ki se nanašajo na smerne svetilke, če so skladne z določbami te direktive;
(b) - zavrniti podelitve EGS-homologacije sestavnega dela ali nacionalne homologacije sestavnega dela za smerne svetilke, če so skladne z določbami te direktive, ali
- prepovedati dajanja v promet smernih svetilk na trg, če so opremljene z oznako EGS-homologacije sestavnega dela, izdane na podlagi te direktive.
2. Po 1. oktobru 1991 države članice:
(a) - ne smejo več izdajati dokumenta iz zadnje alinee člena 10(1) Direktive 70/156/EGS za tip vozila, pri katerem smerne svetilke niso skladne z določbami te direktive,
- smejo zavrniti podelitev nacionalne homologacije za tip vozila, pri katerem navedene smerne svetilke niso skladne z določbami te direktive;
(b) - ne smejo več podeljevati EGS-homologacije sestavnega dela za smerne svetilke, če niso skladne z določbami te direktive;
- smejo zavrniti podelitev nacionalne homologacije sestavnega dela za smerne svetilke, če niso skladne z določbami te direktive.
Vendar se pri EGS-homologaciji sestavnega dela za smerne svetilke kategorije 5 ta rok premakne na 1. oktober 1993.
3. Po 1. oktobru 1995 lahko države članice prepovejo začetek uporabe vozil, pri katerih smerne svetilke niso skladne z določbami te direktive, pa tudi dajanje v promet smernih svetilk, ki nimajo oznake, izdane na podlagi določb te direktive.
4. Ne glede na določbe odstavka 2(b) pa bodo države članice še naprej priznavale EGS-homologacijo sestavnega dela, podeljeno za smerne svetilke na podlagi Direktive 76/759/EGS, za naprave, namenjene vgradnji v vozilo, ki je že v uporabi, prav tako pa lahko podelijo EGS-homologacijo sestavnega dela za smerne svetilke na podlagi Direktive 76/759/EGS pod pogojem, da se te naprave uporabljajo kot nadomestni deli na vozilih v uporabi in je tehnično nemogoče, da bi bile skladne z določbami te direktive.
Člen 3
Določbe člena 2 se ne uporabljajo, če so v nasprotju z določbami člena 2(2), (3) in (4) Direktive Komisije 89/278/EGS z dne 28. marca 1989, ki prilagaja Direktivo Sveta 76/756/EGS o približevanju zakonodaje držav članic o vgradnji svetlobnih in svetlobno-signalnih naprav na motorna in priklopna vozila tehničnemu napredku [5].
Člen 4
Države članice sprejmejo predpise, potrebne za uskladitev s to direktivo, najpozneje do 30. septembra 1989. O tem takoj obvestijo Komisijo.
Člen 5
Ta direktiva je naslovljena na države članice.
V Bruslju, 28. marca 1989

Labels: 7
8